A M. K. FÖLDTANI INTÉZET ÉVI JELENTÉSE 1884-RŐL. 
220 
évivel egy vonal hosszában, mely Agris-Almást Radnával hozza össze¬ 
köttetésbe. 
Észak felé Aranyág nevezhető mint határpont, délre a Maros mente, 
keletre pedig a Hegyest Odvossal összekötő vonal tekinthető határnak. 
Térképezésre került a Maros balpartjának egy csekélyebb része itt is, a 
mennyiben Lóczy, közösen dr. Pethő Gyulával, Lippa közvetlen környé¬ 
két szintén bejárta. Lóczy a marosvölgyi felvételek megkezdése előtt 
Thirring Gusztáv bölcsészethallgató tanárjelölt társaságában, ki mint 
önkénytes geolog kitartó buzgalommal vett részt a nevezett osztálygeolog 
kirándulásaiban, a Pojana Ruszkában megejtett 2 heti vizsgálatai közben 
a zsidóvári trachytokkal és nadrági dacittal gazdagitá az iskolai czéloknak 
szánt kőzetkészletünket, mi mellett a pannoniai emelet híres radmanyesti 
lelőhelyén való kövületgyűjtést sem hagyá figyelmen kívül s úgy ez utóbbi 
helyről, valamint a szintoly ismert felső-lapugyi mediterrán kövületekből 
igen szép suitet hozott intézetünk számára, mely kövületek kidolgozásával 
és meghatározásával jelenleg Halaváts Gyula szaktársunk van elfoglalva. 
A marosvölgyi földtani felvételekben a mondottakon kívül részt vett 
dr. Pethő Gyula is, kinek feladatai közé tartozott Lóczvt működésében 
támogatni, a mennyiben Lóczy vezetése alatt előbb általánosságban megis¬ 
merkedvén a munkaterület földtani viszonyaival, hivatva volt részletesen 
térképezni ama felső-krétabeli lerakodásokat, melyek Lippa és Konop közt 
kifejlődvék, egyúttal megbízást nyervén e rétegek gazdag faunájának begyűj¬ 
tésére és feldolgozására. Dr. Pethő Gyula az alantabb még szóba hozandó 
s általunk már mintegy 13 óv előtt intézetünk számára megszerezni megkí¬ 
sértett baltavári fossil emlős maradványok ügyében nyert megbízatásból 
fényes eredménynyel visszatérvén, mindenek előtt bejárta Lóczvval Lippa 
közvetlen környékét s ennek vezetése alatt megismerkedett Milova, Odvos és 
Konop földtani viszonyaival, azután pedig önállóan haladék nélkül hozzá 
fogott fent jelzett feladata 1 többi részeinek foganatosításához, térképezvén a 
21 zóna 
XXVI. rov. 
DNy (1 : 25,000) eredeti felvételi lapon Konop helységének köz¬ 
vetlen környékét, gazdag faunát gyüjtvén az ottani felsőkrétakorheli lerako¬ 
dásból. Valamivel előbb azonban Dévára utazott, hogy a Várhegyen s az ettől 
nyugat-délnyugatra eső Szárhegyen trachyt példányokat gyűjtsön szintén a 
közoktatásnak szánt gyűjteményeink számára. 
A mondottak folytán úgy Lóczy mint Pethő, mely elöbbeni különben 
szintén a megfelelő 1: 25,000 méretű lapokat használhatta a felvételre, rész¬ 
letes felvételeikkel Aradmegye területén mozogtak. 
Az északi osztályban működött végre még dr. Koch Antal is, kinek 
feladatát röviden már kezdetleg említém. Ez utóbbi t. i. földtanilag felvette a 
(1 : 75,000) azaz Bánffy-Hunyad környékének azon részét, 
